《清明日遣三儿奠李文正公墓时上疏乞归未报》
明代·顾清

三年不拜先生墓，一滴尤伤此日心。
古道曲村犹历历，旧松新桧想森森。
周旋未敢遗言坠，阅历空嗟往迹深。
愿乞明灵表衷素，早教藜葛返初林。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。